Diari Oficial de la Generalitat Valenciana


Sumari del DOGV 5754, del 02-05-2008 (2008/5470)

RESOLUCIÓ de 25 d'abril de 2008, del president de l'Ens Prestador de Servicis de Certificació Electrònica de la Comunitat Valenciana, per la qual es deleguen determinades competències en el gerent de l'Ens.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5754

Data del DOGV
:   02-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5470


Data del document
:   25-04-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * delegació de poders
    * signatura electrònica
    * competència administrativa
    * administració regional

RESOLUCIÓ de 25 d'abril de 2008, del president de l'Ens Prestador de Servicis de Certificació Electrònica de la Comunitat Valenciana, per la qual es deleguen determinades competències en el gerent de l'Ens. [2008/5470]  
L'article 5 dels Estatuts de l'Ens Prestador de Servicis de Certificació de la Comunitat Valenciana, aprovats per Decret 149/2007, de 7 de setembre, atribuïx al seu president les facultats de representació de l'Ens per a la firma de convenis i, també, les facultats com a òrgan de contractació. Per la seua banda, l'article 16 atorga al president de l'Ens les competències per a celebrar contractes en matèria d'arrendament.  
L'objecte de la present Resolució és, d'una banda, delegar la representació de l'Ens per a la firma de convenis i les facultats de contractació per raons d'índole tècnica a fi d'aconseguir una major agilitat i eficiència en la tramitació dels expedients de contractació i de les despeses que comporten, i de l'altra, delegar la facultat de celebració del contracte d'arrendament.  
Per això, d'acord amb el que disposen l'article 13 de la Llei 30/1992, de Règim Jurídic de les Administracions Públiques i de Procediment Administratiu Comú i l'article 63 de la Llei 5/1983, de 30 de desembre, del Consell, fent ús de les facultats que em conferix l'article 5.3. g) del Decret 149/2007, de 7 de setembre, pel qual s'aprova l'Estatut de l'Ens Prestador de Servicis de Certificació de la Comunitat Valenciana, i atés que es considera convenient delegar la competència de determinades atribucions en el gerent de l'Ens Prestador de Servicis de Certificació Electrònica de la Comunitat Valenciana, resolc:  
Article 1  
Delegar en el gerent de l'Ens Prestador de Servicis de Certificació Electrònica de la Comunitat Valenciana les competències següents:  
a) La representació de l'Ens per a la firma de convenis, indistintament al president del Ens Prestador de Servicis de Certificació Electrònica de la Comunitat Valenciana .  
b) La competència que atribuïx al president com a òrgan de contractació l'article 5.2.c) de l'Estatut de l'Ens Prestador de Servicis de Certificació Electrònica de la Comunitat Valenciana, en relació amb els contractes que s'hagen de celebrar per l'Ens Prestador de Servicis de Certificació Electrònica de la Comunitat Valenciana, sempre que la quantia d'aquells no ultrapasse els 60,000 € (seixanta mil euros).  
Article 2  
Delegar en el gerent la competència relativa a la celebració de contractes en matèria d'arrendament, establida en l'article 16 de l'Estatut de l'Ens Prestador de Servicis de Certificació Electrònica de la Comunitat Valenciana.  
Article 3  
La delegació d'atribucions d'esta resolució no serà obstacle perquè el president de l'Ens Prestador de Servicis de Certificació Electrònica de la Comunitat Valenciana puga avocar el coneixement i la resolució de tots els assumptes que considere oportuns; igualment, podrà revocar-la en qualsevol moment, de conformitat amb el que establix l'article 63.5 de la Llei 5/1983, de 30 de desembre, del Consell.  
Article 4  
En els acords que s'adopten en virtut d'esta delegació, haurà de fer-se constar l'oportuna referència a esta resolució, de conformitat amb el que establix l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
DISPOSICIÓ FINAL  
La present resolució entrarà en vigor l'endemà de la publicació el Diari Oficial de la Comunitat Valenciana.   
València, 25 d'abril de 2008.- El president de l'Ens Prestador de Servicis de Certificació Electrònica de la Comunitat Valenciana: Fernando de Rosa Torner.